
Selam alejkum! U velikoj sam nedoumici i zaista ne želim da sumnjam u efendiju u svom džematu, ali jedna njegova izjava baš me uznemirila, pa želim da vas upitam za mišljenje, jer ste daleko učeniji od mene. Znam da sedmine, četeresnice, godišnjce nisu iz sunneta Božijeg Poslanika, s.a.v.s., i da ih kao takve ne smijemo prakticirati. Međutim,…


da bih izbjegla svađe i burne rasprave, mislila sam da je manje zlo da prisustvujem sedmini veoma bliskog rođaka. Uglavnom, nakon sve te hrane, Jasina i ostalog, naš efendija je iznio jedan ***[hadis](https://pitajucene.com/search/Hadis/questions/ "Pretraži pitanja o hadisima")*** u kome kaže da je neki čovjek došao kod Poslanika, s.a.v.s., i rekao kako mu je umrla majka i pitao ga za njegovo mišljenje o tome šta je najbolje da uradi za nju sada.


Na to je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, s.a.v.s., odgovorio da joj prouči nešto, na što je taj čovjek odgovorio da ne zna učiti, pa je onda Poslanik, s.a.v.s., rekao da ako on ne zna učiti, da onda plati nekome da uči, na što je on rekao da nema novca, pa je onda Poslanik, s.a.v.s., rekao da iskopa bunar negdje gdje je voda potrebna i da to namijeni njoj. Zanima me ispravnost ovog hadisa, s obzirom da sam čitala da je zabranjeno plaćati učenje Jasina, hatmi i ostalog. Da vam Allah, dž.š., podari svako dobro!


* 
* 
* 
* 
* 
* 
* 

 
Vjerodostojnost hadisa o plaćanju učenja Kur’ana za mejjita

Uvažena sestro u vjeri, spomenuti ***[hadis](https://pitajucene.com/search/Hadis/questions/ "Pretraži pitanja o hadisima")*** mi nismo mogli naći ni u zbirkama vjerodostojnih hadisa ni u onima koje su objedinile apokrifne (lažne) hadise.


Interesantno je da za taj hadis nisu čuli učenjaci hanefijske pravne škole koji su bili najveći osuđivači uzimanja novca za ibadete, što obuhvata i učenja Kur’ana za pare. Jer, da su čuli za njega, onda bi bilo nelogično da zabranjuju uzimanje novca za učenje Kur’ana, a ovaj “hadis” jasno ukazuje da je to dozvoljeno onome ko ne zna da uči.


Drugo, kakav li je to samo bio ***[ashab](https://pitajucene.com/search/ashab/questions/ "Pretraži pitanja o ashabima")*** koji nije znao ništa da uči?! Sigurno se moglo desiti da neki od ashaba nije znao pisati, ali da ništa nije znao učiti, to se sigurno nije moglo desiti.


Treće, općepoznato je da kod velikog broja ljudi sa naših prostora postoji ubjeđenje da je dozvoljeno plaćati učenje Kur’ana čiji se sevap namjenjuje mejjitu. Smatram da ljudima treba ukazati na alternative: ili da im se kaže da novac koji namjeravaju dati za učenje Kur’ana daju direktno u sadaku na ime mejjita, što je validno po konsenzusu učenjaka, ili da oni prouče nešto od Kur’ana, pa makar to bila neka kraća sura (poput sure El-Ihlas, poznate kao Kul-huvallahu ehad) i da sevap tog djela nanijjete na ime mejjita, to po velikom broju eminentnih učenjaka ummeta također koristi mejjitu nakon njegove smrti. A Allah najbolje zna!


Na pitanje odgovorio: prof. ***[Elvedin Pezić](https://pitajucene.com/search/Elvedin+Pezi%C4%87/answers/ "Pretraži odgovore od mr. Elvedin Pezić")***  

Preuzeto sa stranice <http://www.n-um.com>


